НАЦРТ - ЗАКОН ЗА ВЕШТАЧЕЊЕ

 РАБОТНА ВЕРЗИЈА

I. ОПШТИ ОДРЕДБИ

**Цел на Законот**

**Член 1**

Со овој закон се уредува вршењето на вештачење, областите, условите и начинот на вршењето на вештачењето, субјектите кои вршат вештачење, условите и постапката за полагање на стручен испит за издавање, престанок или за одземање на лиценца за вештачење за вршење на вештачење од соодветна област, награда и надоместок на трошоците за извршеното вештачење, основањето, надлежноста, организацијата и работењето на Комората за вештаци, како и други прашања од значење за судските вештачења и супервештачења.

**Значење на изразите**

**Член 2**

Одделни изрази употребени во овој закон го имаат следново значење:

1. „Вештак" е физичко или правно лице кое е запишано во регистарот на вештаци за вршење на вештачење од соодветна област.

2. „Вештачење" е изготвување на стручен наод и мислење изработено врз основа на примена на научни и стручни методи, технички достигнувања, стекнати стручни квалификации, знаења и искуства во областите што се дефинирани во сите случаи определени со закон или по барање на заинтересирано лице - нарачател;

3. „Супер вештачење" е вештачење од повисок степен, стручна експертиза на две противречни вештачења, кое го врши тим составен од најмалку тројца вештаци од соодветната област на вештачење, орган на државна управа, високообразовна установа, научна установа или стручна установа или друштво за вештачење.

4. „Квалификационен испит" е испит кој се спроведува заради оценување на потребното знаење за стекнување со уверение за положен квалификационен испит;

5. „Лиценца за вештачење" е документ издаден од Министерството за правда со кој се потврдува дека лицето, органот на државна управа, високообразовната установа, научна установа, стручна установа и друштво за вештачење, може да врши вештачење од соодветната област;

6. „Регистар на вештаци" е јавна книга која се води во министерството за правда и во која се евидентираат податоци за сите физички и правни лица на кои им се издава, одзема, или им престанува лиценцата за вештачење од соодветната област.

7. „Комора на вештаци"е професионално коморско здружување на вештаци основано со овој закон.

**Основни начела**

**Член 3**

При вршењето на вештачењето вештаците се должни да се придржуваат кон следниве начела:

-независност,
- законитост,
- стручност,
- чесност,
- непристрасност,
- професионалност,
- самостојност,
- економичност,
- одговорност,
- совесност ,
- ефикасност и

- еднаквост без оглед на припадност по основ на раса, боја на кожа, потекло, национална или етничка припадност, пол, род, сексуална ориентација, родов идентитет, јазик, државјанство, социјално потекло, религија, верско, политичко или друго уверување, попреченост,возраст, семејна или брачна состојба, имотен статус, здравствена состојба, или било којадруга основа.

**Вештачење**

**Член 4**

 Вештачењето треба да биде извршено стручно и совесно во согласност со правилата на науката и струката и етичките норми и да биде доставено до нарачателот на вештачењето навремено во согласност со роковите пропишани со закон или рокот определен од нарачателот.

**Вршење на вештачење**

**Член 5**

(1) Вештачење може да врши:

-физичко лице вештак,

-правно лице регистрирано согласно одредбите од Законот за трговски друштва и
- високообразовна установа, научна установа, стручна установа и орган на државна управа врз основа на овластувања утврдени со закон .

(2) Супер вештачење може да врши друштво за вештачење со вработено најмалку три лица со лиценца за вештачење, тим од тројца вештаци или високообразовна установа, научна установа, стручна установа и орган на државна управа.

**Водење евиденција**

**Член 6**

(1) Вештак-физичко лице, друштво за вештачење, трговец поединец - вештак, орган на државната управа, високообразовна установа, научна установа и стручна установа се должни да водат евиденција за извршените вештачења, односно супер вештачења.

(2) Формата, содржината и начинот за водење евиденција од ставот 1 на овој член ги пропишува Комората на вештаци.

**Странски вештак**

**Член 7**

Доколку во Република Северна Македонија нема вештак или установа од определена област и во други случаи определени со закон, вештачење може да врши странски вештак или странска стручна институција, доколку според законите на матичната земја ~~државата во која се регистрирани и~~ ги исполнуваат условите за вршење на вештачење.

**Области на вештачење**

**Член 8**

Областите во кои се врши вештачење поблиску се пропишуваат со подзаконски акт кој го донесува Комората на вештаци.

~~Вештачењето се врши во следниве области:
- материјално, сметководствено и финансиско работење,
- медицина (психијатрија, невропсихијатрија, хирургија, гинекологија, кардиологија, ортопедија и други),
- ветеринарство,
- градежништво и архитектура,
- електротехника,
- информатички технологии,
- машинство и сообраќај,
- земјоделство, шумарство и водостопанство,
- графологија,
- геодезија,
- рударство,
- технолошко инженерство,
- хемиско биолошко,
- молекуларна биологија и генетика,
- токсикологија и дроги,
- криминалистичка балистика,~~

* ~~криминалистичка хемија,~~

 ~~- заштита на животната средина и екологијата,
- заштита на културното наследство,
- заштита на авторското право и други сродни права и права од интелектуална сопственост и
- други области.~~

**Услови за полагање на испит за вештак**

**Член 9**

(1) Испитот се полага заради проверка на потребното ~~стручно~~ знаење од соодветната област.

(2) Испит може да полага лице кое ги исполнува следниве услови:
- да е државјанин на Република Северна Македонија,
- да има живеалиште во Република Северна Македонија,
- да има високо образование од соодветната област (диплома за завршено четиригодишно високо образование или диплома со 300 кредити според европскиот кредит трансфер систем (ЕКТС),
- со правосилна одлука да не му е изречна забрана за вршење на професија, дејност или должност се додека траат последиците од забраната, ~~и~~
- да има најмалку пет години работно искуство по дипломирањето во соодветната област за која е поднесено барањето за полагање на стручен испит и

- да има завршено соодветна обука организирана од Комората на вештаци во траење од најмалку 60 часа.

Начин на спроведување на обуката

Член 10

Обуката за вештаци се спроведува најмалку два пати годишно пред спроведување на испитот за вештаци и истата не може да трае помалку од 60 часа.

Комората за вештаци јавно објавува оглас за обука на кандидати за вештаци од определена област, на нејзината веб локација и во најмалку две јавни гласила.

Начинот на спроведување на обуката се пропишува со подзаконски акт кој го донесува Комората на вештаци.

За завршената обука Комората му издава на кандидатот за вештак уверение за посетена(завршена) обука.

**Начин на спроведување на испитот**

**Член 11**

(1) Испитот се состои од два дела и тоа:
- прв дел (теоретски дел), со кој се проверува теоретското знаење на кандидатите и
- втор дел (усмен дел), со кој се проверува практичната способност на кандидатите.

(2) Првиот дел од испитот од ставот (1) на овој член се полага писмено, со одговарање на определен број прашања.

(3) Вториот дел на испитот се состои од:
- практичен пример и негова усмена одбрана.

**Член 12**

(1) Испитот се полага според програма во која се содржани градивото, прописите и литературата.

(2) Програмата за полагање на теоретскиот дел од испитот ја донесува министерот за правда.

(3) Базата на практични примери ја изработува Комората.

**Член 13**

1. Стручните и административните работи за потребите на спроведување на стручниот испит ги врши Министерството за правда за што министерот за правда определува одговорно лице кое утврдува дали кандидатот ги исполнува условите за полагање на испитот
2. Против решението со кое е одбиено барањето за полагање на испитот може да се поведе управен спор пред надлежен суд во рок од 30 дена од приемот на решението.

(3) На одговорното лице од став (1) на овој член за секоја одржана испитна сесија му следува паричен надоместок, во износ од една третина од просечната нето плата во Република Северна Македонија, за што Министерот за правда донесува решение.

**Член 14**

Испитот за вештак од соодветната област се спроведува најмалку два пати годишно.

**Член 15**

(1) Барањето за полагање на испит кандидатот го поднесува до Министерството за правда.

(2) Со барањето за полагање на испитот кандидатот е должен да поднесе докази за исполнување на условите за полагање на испитот, пропишани со членот 9 од овој закон.~~.~~

**Член 16**

1. Испитот се полага пред испитна комисија (во натамошниот текст: Комисијата)која се состои од претседател, члена и нивни заменици кој ги именува Министерот за правда од редот на професорите од акредитираните факултети во државата, судии, јавни обвинители и адвокати како и вешти лица со нај малку 10 години работно искуство како вештак.
2. Мандатот на претседателот, членовите и нивните заменици трае три години без право на последователен избор.
3. На членовите за секоја одржана испитна сесија им следува паричен надоместок, во износ од една третина од просечната нето плата во Република Северна Македонија, за што Министерството за правда донесува решение.
4. Начинот на полагање на испитот, составот на испитната комисија, и бодирањето се уредува со подзаконски акт што го донесува Комората врз основа на позитивно мислење од Министерот за правда.

**Уверение, ревизија на спроведените испити и трошоци**

**Член 17**

(1) На кандидатите кои го положиле испитот им се издава уверение во рок од 15 дена од денот на завршувањето на испитот.

(2) Формата и содржината на уверението од ставот (1) на овој член ги пропишува министерот за правда.

**Член 18**

(1) Трошоците за полагање на испитот ги сноси кандидатот, доколку институцијата каде што е вработен не ги плати.

(2) Висината на надоместокот од ставот (1) на овој член ја определува министерот за правда врз основа на реално направените трошоци за полагање на испитот, неопходни за спроведување на првиот и вториот дел на испитот, подготовката на базите на практични примери, спроведувањето на ~~електронскио~~т писмениот тест, изготвување на материјали и покани и изготвување на уверенија.

(3) Трошоците за полагање на испитот се уплатуваат на сметката на сопствени приходи на Министерството за правда.

(4) Ако трошоците не се уплатени на соодветна сметка на Министерството за правда, најдоцна 15 дена пред денот определен за спроведување на испитот, на кандидатот не му се дозволува полагање на испитот.

(5) Ако кандидатот во рок од една година од денот на уплатата на средствата не го полага испитот, уплатените средства се враќаат согласно со закон.

**Издавање и продолжување на лиценцата за вештачење**

**Член 19**

(1) Лицето кое положило ~~стручен~~ испит, може да поднесе барање за издавање на лиценца за вештачење до Министерството за правда.

(2) Со барањето од ставот (1) на овој член се приложува:

* доказ за положен ~~стручен~~ испит ~~и~~
* доказ за завршена обука
* доказ за платена административна такса

(3) Министерството за правда на лицето кое ги исполнува условите од ставовите (1) и (2) на овој член му издава лиценца за вештачење.

(6) Вештаците на кои им е издадена лиценца за вештачење од соодветната област каде предмет на вештачење се недвижности можат електронски да се поврзат со информатичкиот систем на Агенцијата за катастар на недвижности заради користење на податоци потребни за вршење на вештачењето и задолжително ги користат услугите на Агенцијата за катастар на недвижности по електронски пат.

(7) Формата, содржината и образецот на лиценцата за вештачење, како и начинот на нејзиното издавање ~~и продолжување~~ ги пропишува министерот за правда.

**Член 20**

1. Со лиценца за вештачење без полагање на ~~стручен~~ испит може да се стекне:
1)лице кое дипломирало, магистрирало и е доктор на науки од соодветната област по поднесено барање за лиценца за вештачење и доставување на потребната документација од членот 9, став (2), алинеи 1, 2, 3 и 4 на овој закон, по што му се издава лиценца за вештачење и се запишува во Регистарот;
2) лице кое дипломирало и магистрирало од соодветната научна област со пет години работно искуство во струката, по поднесено барање за лиценца и доставување на потребната документација од членот 9 став (2) на овој закон, по што му се издава лиценца за вештачење и се запишува во Регистарот и

3)Специјалисти по судска медицина по поднесено барање за лиценца и доставување на потребната документација од членот (9) став (2) алинеја 1, 2, 3 и 4 по што му се издава лиценца за вештачење и се запишува во Регистарот;

(2) Лицата од ставот (1) на овој член ќе се стекнат со лиценца за вештачење по претходно поднесено барање до министерот за правда доколку ги исполнуваат условите од ставот (1) на овој член.

**Заклетва**

**Член 21**

(1) Лицата од членовите 19 став (3) и 20 на овој закон на денот на добивањето на лиценцата за вештачење пред министерот за правда и и претседателот на Комората на вештаци ја даваат следнава заклетва:
"Се обврзувам и ветувам со својата чест дека вештачењето ќе го извршувам совесно, непристрасно, во согласност со правилата на науката и стручното знаење, етичките норми и професионалните стандарди и дека ќе ги доставувам своите наоди и мислења точно, навремено и потполно".

(2) Ако лицата од ставот (1) на овој член не дадат заклетва нема да им се даде лиценца за вештачење.

**Регистар**

**Член 22**

(1) Издадените и одземените лиценци на вештаците, како и лиценците на вештаците кои престанале да важат, се евидентираат во Регистарот на вештаци ( во натамошниот текст:Регистар) кој го води Министерството за правда.

(2) Регистарот од ставот (1) на овој член се објавува на веб страницата на Министерството за правда и, на веб страницата на Комората на вештаци.

(3) Формата на регистарот и начинот на неговото водење ги пропишува министерот за правда.

**Содржина на Регистарот**

**Член 23**

(1) Регистарот од членот 22 на овој закон особено ги содржи следниве податоци:
1) име и презиме, адреса, телефонски број, електронско сандаче за прием на писмена и регистарски број на вештакот;
2) областа на вештачење за која е издадена лиценцата и

3) називот, и седиштето и областа на вештачење на друштвото за вештачење, односно трговецот поединец - вештак во кое е вработен вештакот.

(2) Лицата, односно субјектите од ставот (1) на овој член се должни веднаш, а најдоцна во рок од осум работни дена од денот на настанатата промена да го известат Министерството за правда, Комората на вештаци и Централниот регистар на Република Северна Македонија за сите промени во врска со податоците содржани во Регистарот.

**Осигурување од одговорност**

**Член 24**

(1) Трговец поединец - вештак, друштво за вештачење,орган на државната управа, високообразовна установа, научна установа и стручна установа може да се осигурат од одговорност на штета која може да ја причинат при вршење на вештачењето спрема нарачателот или трето лице.

(2) Најнискиот износ на осигурување од одговорност на штета изнесува 20.000 евра во денарска противвредност за друштво за вештачење, орган на државната управа и установа, 3.000 евра во денарска противвредност за трговец поединец – вештак и физичко лице вештак.

~~(3) Трговец поединец - вештак, друштво за вештачење, орган на државната управа, високообразовна установа, научна установа и стручна установа кои вршат вештачење се должни редовно да го продолжуваат осигурувањето од одговорност на штета.~~

(4) Трговец поединец - вештак, друштво за вештачење, орган на државната управа, високообразовна установа, научна установа и стручна установа можат покрај износот предвиден во ставот (2) на овој член, дополнително да се осигури и на повисок износ, по барање на нарачателот на вештачењето.

(5) Осигурувањето од одговорност уредено согласно со овој член не го ослободува вештакот од неговата одговорност кон оштетените лица, за нанесена штета согласно со закон.

(6) Субјектите од ставот (1) на вој член доставуваат доказ до Министерството за правда и Комората на вештаци дека се осигурени согласно со овој член.

**Континуирана обука**

**Член 25**

(1) Континуираната обука претставува постојано стручно усовршување со цел за проширување на теоретските и практичните знаења и вештини заради стручно и ефикасно вршење на вештачењето.

(2) Вештакот е должен континуирано стручно да се усовршува, да биде во тек со научните достигнувања и методи во струката и да учествува на советувања, обуки и други форми на едукација во земјата.

~~(3) Континуираната обука е задолжителна.~~

(3) Вештакот секоја година има обврска да ја посетува обуката за континуирано усовршување која ја организира и спроведува Комората на вештаци во соработка со Министерството за правда.

(4) Не посетувањето на континуираната обука од соодветна област од ставот (3) на овој член се смета за дисциплински престап, во согласност со овој закон.

**Одземање на лиценцата за вештачење**

**Член 26**

1. Лиценцата за вештачење ја одзема министерот за правда, ако:
- вештакот ја загуби деловната способност, со денот на правосилноста на решението за одземена деловна способност,
- лиценцата е издадена врз основа на неточни податоци, од денот на дознавањето,
- вештакот во постапка пред надлежен орган, во која го врши вештачењето, парично е казнет три пати во текот на една календарска година, од денот на доставено известување за трето парично казнување од страна на надлежен орган,
- со правосилна одлука е изречена забрана за вршење на професија, дејност или должност, за времето додека траат правните последици од изречената забрана, со денот на правосилноста на одлуката,
- е осуден со правосилна судска одлука за кривично дело на безусловна казна затвор над шест месеци, за времето додека траат правните последици од осудата, од денот на правосилност на одлуката,

- е осуден со правосилна судска одлука за кривично дело давање лажен наод и мислење, од денот на правосилност на одлуката

~~-уредно не го продолжи осигурувањето од одговорност од членот 24 од овој закон,~~- е доставен предлог за одземање на лиценцата за вештачење од Дисциплинската комисија на Комората на вештаци за изречена дисциплинска мерка согласно со членот 39 став 1 точка 3 и членот 40 став (3) од овој закон, од денот на нејзиното доставување до министерот за правда и
- вештакот не извршил уплата на годишната членарина во Комората на вештаци до крајот на тековната година со денот на доставено известување од Управниот одбор.

~~(2) Органот од ставот (1) алинеја 3 на овој член го известува Министерството за правда и Комората за вештаци за донесената одлука со која на вештакот му е изречена казна.~~

(3) Надлежниот орган од ставот (1) алинеи 1,2,3,4,5,6 е должен веднаш по правосилноста на одлуката за истата да го извести министерството за правда.

**Престанок на лиценцата за вештачење**

**Член 27**

Лиценцата за вештачење престанува да важи:

* ако вештакот сам побара,
* ~~трајно душевно заблување~~
* со смрт на вештакот, и

**Бришење од Регистарот**

**Член 28**

(1) Министерот за правда за одземање на лиценца за вештачење согласно со членот 28 од овој закон и престанок на лиценца за вештачење согласно со членот 29 од овој закон донесува решение со кое вештакот го брише од Регистарот.

~~(2) Доколку вештакот не поднесе доказ за осигурување согласно со членот 26 од овој закон министерот за правда со решение ќе го избрише вештакот од Регистарот~~.

(3) Против решението од ставот (1) на овој член може да се поведе управен спор пред надлежен суд.

(4) Решението од ставот (1) на овој член министерот за правда по службена должност ги доставува до Централниот регистар на Република Северна Македонија и до Комората на вештаци.

**Награда и надоместок**

**Член 29**

(1) Вештакот за извршеното вештачење или супер вештачење има право на награда за извршеното вештачење или супер вештачење и право на надоместок за реално потребните трошоци.

(2) Висината на наградата за извршеното вештачење или супер вештачење се утврдува според ~~висината на паричната вредност на предметот на вештачење~~, сложеноста на вештачењето, потребното време за прибирање на податоците и изработка на вештачењето (наодот и мислењето).

(3) Висината на реално потребните трошоци се утврдува врз основа на реално потребните патни и дневни трошоци и материјалните трошоци.

(4) Начинот за пресметување на наградата и надоместокот од овој член ги пропишува министерот за правда по претходно мислење од Комората на вештаци.

(5) Вештачењата извршени во предмети за бесплатна правна помош се наплатуваат во висина за 40% пониска тарифа од пропишаната.

**Доставување на податоци**

**Член 30**

(1) Одговорните лица во институциите, установите и органите кои водат евиденции, регистри, јавни книги, збирки на лични податоци и други податоци кои на вештакот му се потребни за изработка на вештачењето, во постапка утврдена со закон, се должни на вештакот без одлагање, во постапка утврдена со закон и без надоместок да му ги дадат потребните податоци.

(2) Вештакот е должен податоците од ставот (1) на овој член да ги користи во согласност со овој закон и прописите кои се однесуваат на заштита на личните податоци и класифицираните информации.

II. КОМОРА НА ВЕШТАЦИ И ОРГАНИ НА КОМОРАТА

**Комора на вештаци**

**Член 31**

(1) Комората на вештаци е самостојна и професионална институција на вештаци здружени заради заштита и унапредување на стручноста, етичките должности и права, за подобрување на квалитетот на вештачењето, за следење на односот на вештаците кон општеството и граѓаните, како и заради заштита на вештаците.

(2) Вештаците се организираат во Комора на вештаците (во натамошниот текст: Комората). Седиштето на Комората е во Скопје.

(3) Комората има својство на правно лице и се запишува во Централниот регистар на Република Северна Македонија.

(4) Комората ги има следниве акти: Статут, Кодекс на етика на вештаците, Правилник за дисциплинска одговорност и други акти.

(5) Со Статутот на Комората особено се уредуваат организацијата, управувањето, работењето, видовите обука, финансирањето на Комората и внатрешната контрола.

(6) Со Кодексот на етика на вештаците (во натамошниот текст: Кодексот) се уредуваат правата и обврските на вештаците, правата и обврските за континуирана обука, професионално однесување и одговорност, конфликт на интереси, професионалниот однос кон нарачателот на вештачењето и други прашања од интерес на вештаците.

(7) Органи на Комората се Собрание на Комората, Управен одбор, Надзорен одбор, претседател на Комората и Дисциплинска комисија.

(8) Комората воспоставува и одржува соработка со сродни домашни и странски институции, здруженија и комори на вештаци.

**Собрание на Комората**

**Член 32**

(1) Собранието на Комората го сочинуваат сите вештаци во Република Македонија.

(2) Собранието на Комората се состанува најмалку еднаш годишно(по потреба), одлучува на седница, ако се присутни најмалку половина од вкупниот број вештаци, а одлучува со мнозинство гласови од присутните вештаци.

(3)Доколку на Собранието на Комората не се присутни половина од вкупниот број вештаци согласно условите пропишани со овој член се свикува повторно во дополнителен рок од 30 дена.

(4)На Собранието свикано во дополнителниот рок потребно е присуство од најмалку една третина од вкупниот број на вештаци. Собранието свикано во дополнителниот рок одлучува со мнозинство гласови од присутните вештаци.

(5) Седница на Собранието на Комората може да свика претседателот на Комората врз основа на одлука на Управниот одбор или на писмено барање од најмалку 20 члена на Комората.

(6) Ако претседателот не ја свика седницата во рок од 30 дена од денот на донесувањето на одлуката на Управниот одбор, односно од поднесеното барање на членовите на Комората, седницата ќе ја свика членот на Управниот одбор определен од овој орган, односно членовите на Комората кои го поднеле барањето.

(7 Ако седница на Собранието на Комората не ја свика членот на Управниот одбор или членовите на Комората од ставот (5) на овој член, седница на Собранието на Комората може да свика и министерот за правда.

(8) Со седницата на Собранието на Комората раководи работно претседателство од тројца членови избрани од присутните членови на седницата на Собранието на Комората.

(9) Членовите на Управниот одбор, претседателот на Комората и на другите органи на Комората се избираат со мандат од две години, со право на уште еден избор.

(10) Сите трошоци направени во врска со активност на вештак во органите на Комората, во комисиите и работните групи, паѓаат на товар на Комората.

**Надлежност на Собранието на Комората**

**Член 33**

Собранието на Комората:
1) донесува Статут и Деловник за работа на Собранието;
2) донесува други акти на Комората и стандарди потребни за вршење на вештачењето;
3) избира членови на Управниот и Надзорниот одбор,со мандат од три години со право на повторен избор, претседател на Комората со мандат од четири години без право на последователен избор и членови на другите органи на Комората. Бројот на членовите на Управниот одбор вклучувајќи го и претседателот мора да биде непарен;
4) разгледува предлози, барања и препораки за успешно вршење на вештачењето и работата на Комората;
5) одлучува за начинот на организирањето на континуираната обука на вештаците и донесува програма за обуки;
6) усвојува програма за работа на Комората;
7) усвојува годишна сметка за претходната година со предлог на пресметка за наредната година;
8) разгледува и усвојува извештај за севкупните активности;
9) определува висина на членарината која не може да биде поголема од една просечна месечна бруто плата исплатена во Република Северна Македонија во претходната година и го утврдува начинот на плаќање;
10) одлучува за употреба на средствата остварени од парични казни согласно со одредбите на овој закон;
11) одлучува за начинот на контрола над работењето на вештаците и
12) одлучува за сите други прашања предвидени со овој закон и Статутот на Комората.

**Управен одбор**

**Член 34**

(1) Управниот одбор:
1) утврдува предлог на Статутот и на другите акти на Комората;
2) презема и спроведува иницијатива за разгледување на прашања од заеднички интерес на вештаците;
3) донесува Деловник за работа на Управниот одбор;
4) Донесува Кодекс на етика по претходно позитивно мислење од министерот за правда;
5) Составува предлог листа на вештаци кои не извршиле уплата на износот на годишна членарина, определен од Собранието на Комората согласно со членот 33 став (1) точка 9) од овој закон и истата ја доставува најдоцна до 10 јуни во тековната година за која се плаќа членарина до министерот за правда.
6) ги извршува правосилните одлуки на дисциплинската комисија;
7) врши надзор над континуираната обука на вештаците;
8) се грижи за статусот на вештаците, односот кон другите органи и трети лица;
9) ја организира континуираната обука со организирање на семинари и предавања за што изготвува годишна програма и води евиденција за присуство на истото;
10) подготвува седници на Собранието на Комората;
11) ги извршува одлуките на Собранието на Комората;
12) составува предлог-програма за работа на Комората и континуираната обука;
13) составува предлог на годишната пресметка и предлог на пресметка за идната
година;
14) дава мислење за начинот за пресметување на наградата и надоместокот на вештаците;
15) предлага членови на Надзорниот одбор;
16) се грижи за редовна наплата на членарината и предлага мерки за нејзино редовно собирање и
17) одлучува за други прашања утврдени со овој закон и одлучува за сите прашања кои не се во надлежност на другите органи на Комората.

(2) Седница на Управниот одбор на Комората ја свикува претседателот на Управниот одбор, а може да се свика и по барање на една третина од вкупниот број членови на Управниот одбор.

(3) Управниот одбор може да одржи седница на Управниот одбор доколку на истата присуствуваат повеќе од половина од членовите на Управниот одбор. Одлуките на Управниот одбор се донесуваат со мнозинство гласови на присутните членови на Управниот одбор. Со Статутот на Комората посебно се утврдуваат случаите кога е потребно квалификувано мнозинство на членовите на Управниот одбор за донесување на одлука.

(4) Претседателот и членовите на Управниот одбор кои ја вршат својата работа во органите на Комората ~~не~~ добиваат награда за истата, чија висина ја утврдува Собранието на Комората на предлог на Управниот одбор и не може да биде по висока од ………… а имаат право и на надоместок на реало направените трошоците кои ги имале во врска со вршењето на функцијата.

(5)Претседателот и членовите на Управниот одбор се со мандат од четири години без право на последователен избор.

(6) Управниот одбор со акт ја определува висината на надоместокот за патните трошоци на членовите на Управниот одбор.

**Надзорен одбор**

**Член 35**

(1) Надзорниот одбор е составен од тројца членови од кои еден е претседател на одборот со мандат од две години.

(2) Надзорниот одбор:
- се грижи за законито работење на Комората од областа на материјално- финансиското и сметководствено работење,
- врши периодични контроли над работењето на сметководствено-финансиското работење на Комората,
- дава мислење на Управниот одбор за составување на завршната сметка на Комората,
- дава мислење за извештајот на Комората за изминатиот период до Управниот одбор,
- предлага план за финансиско работење на Комората за наредната година до Управниот одбор,
- се грижи за редовна и навремена достава на материјално-финансиско работење до надлежните органи и институции и
- врши други работи од своја надлежност согласно со овој закон.

(3) Работењето на надзорниот одбор поблиску се уредува со Деловникот за работа.

**Претседател на Комората**

**Член 36**

(1) Претседателот на Комората истовремено е и претседател на Управниот одбор.

(2) Претседателот ја претставува и застапува Комората. Во случај на спреченост неговите должности ги врши најстариот по возраст член на Управниот одбор.

(3) Претседателот на Комората:
1) се грижи Комората да работи согласно со закон;
2) ги извршува одлуките на Собранието и Управниот одбор на Комората;
3) посредува во решавање на споровите меѓу вештаците,
4) потпишува налог за исплата од сметката на Комората и
5) врши други работи предвидени со Статутот на Комората.

**Финансирање на Комората**

**Член 37**

(1) Вештаците задолжително секоја година плаќаат годишна членарина. Висината на членарината се определува на седница на Собранието и истата не може да биде повисока од една половина од најниската плата утврдена со закон

(2) Комората остварува приходи и од донации и од други извори со кои не се нарушува самостојноста и чесноста на вршење на работите од вештачењето и професионалната етика.

(3) Примањето на донации го одобрува Управниот одбор.

III. ДИСЦИПЛИНСКА ПОСТАКА

**Дисциплински органи**

**Член 38**

(1) Дисциплински орган на Комората е Дисциплинската комисија.

(2) На Собранието на Комората се утврдува листа од вештаци за членови за дисциплински комисии, по предлог на Управниот одбор.

(3) Управниот одбор од листата од ставот (2) на овој член формира дисциплинска комисија (во натамошниот текст: Комисијата) по пријава од овластен подносител: судија, јавен обвинител, нарачател и учесник во постаката кој има правен интерес. Кон пријавата мора да се достави доказ за сторената повреда.

(4) Комисијата е составена од пет члена и нивни заменици од кои двајца членови се од листата од ставот (2) на овој член од кој еден член е вештак и негов заменик од соодветната област, еден член и негов заменик по предлог на Министерот за правда на Република Северна Македонија од редот на раководните државни службеници во министерството со стаж на правни работи повеке од 10 години по положен правосуден испит, еден член и негов заменик ~~од~~ редовен професор од акредитиран правен факултет во Република Северна Македонија и еден член и негов заменик судија од основен суд по предлог на Судскиот совет на Република Северна Македонија. Подносител на пријавата неможе да биде член на Комисијата.

(5) Управниот одбор при изборот на Комисијата го именува претседателот од редот на двајцата членови од Комората.

(6) Начинот и поблиските услови на работа на Дисциплинската комисија се уредува со правилник за дисциплинска постапка кој го донесува Управниот одбор на Комората.

**Видови дисциплински мерки**

**Член 39**

За сторена дисциплинска повреда на вештак може да му се изречат следниве дисциплински мерки:
1) јавна опомена;
2) парична казна и
3) одземање на лиценцата за вештачење.

(2) Дисциплинските мерки од ставот (1) точките 1) и 2) на овој член ги изрекува Дисциплинската комисија на Комората на вештаци, а при изрекување на дисциплинската мерка од ставот (1) точка 3 на овој член, Дисциплинската комисија поднесува предлог за одземање на лиценцата за вештачење до министерот за правда.

**Мерки за дисциплински повреди**

**Член 40**

(1) Дисциплинската мерка јавна опомена ќе му се изрече на вештакот, ако:
- службените списи и податоци ги чува спротивно на прописите за архивско и канцелариско работење,
- го повреди должното почитување на странките и органите за надзор и
- ги повреди одредбите од Статутот, Кодексот, професионалните стандарди и акти со кои се определени обврски за вештакот.

(2) Дисциплинската мерка парична казна ќе му се изрече на вештакот, ако:

- редовно не плаќа чланарина,
- не посетува обука за континуирано стручно усовршување и
- го повреди тарифникот за награда за извршено вештачење (наплатува повеќе или помалку од утврдениот износ во тарифникот)

(3) Дисциплинската мерка одземање на лиценцата за вештачење се изрекува, ако:
- нестручно или несовесно го врши вештачењето во спротивност со правилата на науката и струката, етичките норми и конфликт на интереси,
- ако преземе дејствие за кое согласно со овој или друг закон не смеел да го преземе,
-  неоправдано отсуствува пред суд или јавен обвинител и друг државен орган кога е повикан
- не постапи според одлуки, наредби и заклучоци на надлежен суд или орган и
~~- физичко лице вештак, трговец поединец - вештак, друштво за вештачење, орган на државната управа, високообразовна установа, научна установа и стручна установа не се осигури или не го продолжи осигурувањето согласно со членот 24 од овој закон.~~

(4) Дисциплинската мерка јавна опомена се става на огласна табла во седиштето на Комората, 60 дена од денот на изрекувањето и на нејзината веб страница.

(5) Дисциплинската мерка парична казна се изрекува во висина од две просечни месечни бруто плати исплатени во Република Северна Македонија во последните три месеци чие плаќање може да се определи на најмногу шест еднакви месечни рати.

(6) При изрекувањето на дисциплинските мерки се земаат предвид тежината на повредата, последиците од таа повреда, степенот на одговорност и вина на вештакот, околностите под кои е сторена повредата, поранешното негово однесување, претходно изречени мерки, како и другите олеснителни и отежителни околности.

(7) Во случај на поврат, сторен во период од една до пет години, ќе се примени потешка дисциплинска мерка додека не се стигне до дисциплинската мерка одземање на лиценцата за вештачење

(8) Ако со сторена дисциплинска повреда, вештакот стекнал имотна корист, паричната казна може да му се изрече до двојниот износ на висината на таа корист, независно од ограничувањето од ставот (5) на овој член.

(9) Против одлуката на дисциплинската комисија вештакот, односно подносителот на пријавата има право на жалба до министерот за правда во рок од осум дена од добивањето на одлуката за изречена мерка. Министерот за правда е должен одлуката по жалба да ја донесе во рок од 15 дена од денот на нејзиното поднесување.

(10) Кога не е донесена одлука по жалба во рокот предвиден со ставот (8) од овој член или вештакот, односно подносителот на пријавата не е задоволен од одлуката донесена по жалба вештакот, односно подносителот на пријавата може да поведе управен спор пред надлежен суд.

**Застареност**

**Член 41**

(1) Рокот на застареност за поведување дисциплинска постапка изнесува една година од дознавањето на повредата, но не повеќе од три години од денот на сторувањето на повредата.

(2) Застареноста се прекинува со секое процесно дејствие што се презема заради поведување на дисциплинската постапка.

**Извршување на дисциплински одлуки**

**Член 42**

(1) Правосилните дисциплински одлуки донесени во постапка ги извршува Управниот одбор.

(2) Правосилните дисциплински одлуки за изречената парична казна и за трошоците на постапката имаат сила на извршна исправа.

(3) Ако со правосилната одлука е изречена мерка одземање на лиценцата, вештакот на кого таа мерка му е изречена се брише од Регистарот со денот на нејзината правосилност..

(4) Правосилната дисциплинска одлука со која е изречена некоја друга мерка се запишува во Регистарот.

(5)Мерката јавна опомена се брише од Регистарот по истекот на шест месеци од денот на нејзиното објавување, а другите мерки по истекот од една година од правосилното изрекување.

(5) Ако со правосилна дисциплинска одлука е изречена мерка одземање на лиценцата на вештак, министерот за правда ја објавува изречената мерка на веб страницата на Министерството за правда и го брише вештакот од Регистарот.

**Надзор**

**Член 43**

Надзор над примената на одредбите од овој закон врши Министерството за правда.

~~IV. БИРО ЗА СУДСКИ ВЕШТАЧЕЊА~~

**~~Член 43-а~~**

~~(1) Бирото е орган на државна управа во состав на Министерството за правда, со својство на правно лице.~~

~~(2) Бирото врши стручни работи од областа на вештачењата и супервештачењата за потребите на судовите и јавните обвинителства во Република Македонија, за потребите на државните органи, јавните претпријатија, трговските друштва и фондовите основани од државата, физичките и правните лица, како и за други субјекти за кои е потребно да се изврши вештачење.~~

~~(3) Бирото за потребите на судовите и јавните обвинителства, државните органи, јавните претпријатија и трговските друштва основани од државата, изготвува Програма за вештачење и процени.~~

~~(4) Бирото ги врши и работите на процена согласно со закон.~~

**~~Член 43-б~~**

~~Вршењето на работите од својата надлежност, особено вршење на вештачења, супервештачења и процена, Бирото ги заснова врз научни и стручни методи со примена на методологија и сознанија според достигнувањата на науката и искуствата на практиката во соодветната област.~~

**~~Член 43-в~~**

~~Во делокругот на Бирото од областа на вештачењето спаѓа:
- следење на научните, стручните и техничките достигнувања во областите во кои врши вештачења и процени, преземање мерки за усовршување на работата, методите на вештачењата и стручно усовршување на вработените и надворешните соработници,
- запознавање на барателите на вештачењата со достигнувањата во определените области, заради нивно упатување во можностите за користење на вештачењата и процена,
- преземање мерки за оспособување лица за вештачења и процени во рамките на Бирото,
- предлагање мерки за унапредување на дејноста вештачење,
- вршење советодавна стручна работа за подобрување на квалитетот во дејноста вештачење,
- учествување во спроведувањето на обуки за вештаци и проценители, со цел практично и теоретско усовршување на знаењата и вештините,
- обезбедување на меѓународна помош во областа на вештачењата и соработка со меѓународни организации и здруженија и
- вршење и на други работи утврдени со закон.~~

**~~Член 43-г~~**

~~Во вршењето на работите од својот делокруг и за определени работи од надлежност на Бирото кои бараат посебна стручност и за чие извршување се потребни соодветни стручни лица, опрема и уреди кои не ги поседува Бирото, Бирото може да склучи договор за соработка со друг орган на државната управа, државен орган, високообразовна установа, научна установа или стручна установа.~~

**~~Член 43-д~~**

~~(1) На Бирото за извршените вештачења, супервештачења и други услуги на барање на правни и физички лица, му следува награда и трошоци во согласност со законот кој ја уредува предметната област.~~

~~(2) Наградата и трошоците за вештачење и супервештачење ги подмируваатбарателите на услугата.~~

**~~Член 43-ѓ~~**

~~(1) Со работата на Бирото раководи директор.~~

~~(2) Директорот го именува Владата на Република Македонија за период од четири години.~~

~~(3) За именување на директор се објавува јавен оглас во три дневни весници кои се издаваат на целата територија на Република Македонија од кои еден од весниците што се издаваат на јазикот што го зборуваат најмалку 20% од граѓаните кои зборуваат службен јазик различен од македонскиот јазик.~~

~~(4) За директор може да биде именувано лице кое ги исполнува следниве услови:
1) е државјанин на Република Македонија;
2) во моментот на изборот со правосилна судска пресуда не му е изречена казна или прекршочна санкција забрана за вршење на професија, дејност или должност;
3) има стекнати најмалку 240 кредити според ЕКТС или завршен VII/1 степен;
4) има минимум пет години работно искуство;
5) поседува еден од следните меѓународно признати сертификати или уверенија за активно познавање на англискиот јазик не постар од пет години:~~[~~6~~](https://www.akademika.com.mk/)~~- ТОЕФЕЛ ИБТ најмалку 74 бода,
- ИЕЛТС (IELTS) - најмалку 6 бода,
- ИЛЕЦ (ILEC) (CambridgeEnglish: Legal) - најмалку Б2 (B2) ниво,
- ФЦЕ (FCE) (CambridgeEnglish: First) - положен,
- БУЛАТС (BULATS) - најмалку 60 бода или
- АПТИС (АPTIS) - најмалку ниво Б2 (B2) и
6) има положено психолошки тест и тест за интегритет.
(5) Функцијата директор е неспојлива со вршење други јавни функции или професии.~~

**~~Член 43-е~~**

~~На директорот му престанува мандатот пред истекот на времето за кое е именуван:
- заради смрт,
- ако тоа сам го побара,
- ако е утврдена трајна неспособност за работа и
- ако ги исполнува условите за пензионирање.~~

**~~Член 43-ж~~**

~~Владата на Република Македонија го разрешува директорот на Бирото пред истекот на мандатот за кој е именуван:
- ако со правосилна одлука му е изречена мерка забрана за вршење професија, дејност или должност,
- ако со правосилна судска одлука е осуден на казна затвор во траење од најмалку шест месеци и
- поради нестручно, пристрасно и несовесно вршење на функцијата и надлежностите кои му се доверени.~~

**~~Член 43-з~~**

~~(1) Во Бирото вработените се групираат во групи и подгрупи согласно со Законот за вработените во јавниот сектор:
- aдминистративни службеници и
- помошно-технички лица.~~

~~(2) Вработените Бирото имаат статус на административни службеници.~~

~~(3) За вработените од ставот (2) на овој член категориите, нивоата и звањата се утврдуваат согласно со Законот за административните службеници.~~

~~(4) Вработените од ставот (2) на овој член кои вршат вештачења и процени потребно е да ги исполнуваат и условите за вештаци и проценители предвидени со овој закон и Законот за процена.~~

~~(5) За прашањата кои се однесуваат на класификацијата, евиденцијата, вработувањето, унапредувањето, стручното усовршување и оспособување, мерењето на учинокот и други прашања во врска со работниот однос на административните службеници во Бирото се применуваат одредбите од Законот за административните службеници.~~

~~(6) Вработените во Бирото кои вршат помошно-технички работи, имаат статус на помошно-технички персонал.~~

~~(7) За прашањата кои се однесуваат на класификацијата, евиденцијата, вработувањето и други прашања во врска со работниот однос на помошно-техничкиот персонал во Бирото, се применуваат одредбите од Законот за вработените во јавниот сектор и општите прописи за работни односи.~~

**~~Член 43-ѕ~~**

~~(1) За вршење на работите од своја надлежност Бирото може да ангажира и надворешни соработници од соодветна област.~~

~~(2) Надворешните соработници вештачењата и процените ги вршат во име и за сметка на Бирото за судски вештачења.~~

~~(3) Надворешните соработници на Бирото се должни да ги исполнуваат условите определени со закон.~~

~~(4) Бирото за судски вештачења е должно да објави листи на надворешни соработници вештаци и проценители на својата веб страница.~~

~~(5) Образецот за аплицирање за надворешен соработник (вештак или проценител), на предлог на Бирото го пропишува министерот за правда.~~

**~~Член 43-и~~**

~~(1) Вештачењата и процените по правило ги вршат вработените вештаци во Бирото за судски вештачења.~~

~~(2) Надворешните соработници од членот 43-ѕ Бирото може да ги ангажира заради:
- особено сложени случаи
- ангажираност
- за вештачењето, односно процената е потребно и учество на други вештаци, односно проценители со иста или друга специјалност,
- по барање на надлежните органи и
- други причини предвидени со актите на Бирото.~~

**~~Член 43-ј~~**

~~(1) За извршеното вештачење или процена или учество во вештачење, односно процена, надворешните соработници на Бирото имаат право на надоместок и награда.~~

~~(2) При утврдување на наградата и надоместокот на надворешните соработници ќе се земат предвид критериумите сложеност, времетраење, обем и потребни ресурси за извршеното вештачење.~~

~~(3) Уредбата за наградата и надоместокот на надворешните соработници на предлог на министерот за правда ја донесува Владата на Република Македонија.~~

**~~Член 43-к~~**

~~(1) Бирото за својата работа доставува Годишен извештај до Владата на Република Македонија.~~

~~(2) Програмата за вештачења и процени на предлог на Бирото за судски вештачења ја донесува Владата на Република Македонија.~~

**~~Член 43-л~~**

~~(1) Средствата за финансирање на Бирото се обезбедуваат од Буџетот на Република Македонија.~~

~~(2) Бирото може да остварува сопствени приходи, приходи од донации и од други извори утврдени со закон.~~

ПРЕОДНИ И ЗАВРШНИ ОДРЕДБИ

**Член 44**

~~(1) Министерот за правда ќе донесе програма за првото полагање на стручниот испит и ќе ги формира првите комисии за полагање на стручниот испит кои се избираат од редот на универзитетските професори и лица кои со своето досегашно работно искуство со звање магистер на науки и доктор на науки дале придонес во развојот на вештачењето и вршењето на вештачење во рок од шест месеци од денот на влегувањето во сила на овој закон.~~

~~(2) Министерството за правда ќе го спроведе полагањето на стручниот испит од ставот (1) на овој член во рок од осум месеци од денот на влегувањето во сила на програмата за првото полагање на стручниот испит и формирањето на првите комисии за полагање на стручниот испит од ставот (1) на овој член.~~

Бирото за судски вештачења по влегувањето во сила на овој закон ќе продолжи да работи најдолго уште шест месеци (една година) за кое време е должно да ги заврши сите предмети од областа на процена и вештачење.

По влегувањето во сила на овој закон Бирото за судски вештачења не смее да прима во работа нови предмети.

Вработените во Бирото за судски вештачења можат да бидат преземени во работа од Министерството за финансии, Министерството за транспорт и врски, Министерството за земјоделство, шумарство и водостопанство, Министерството за внатрешни работи, Министерството за економија

**Донесување поблиски прописи предвидени со овој закон**

**Член 45**

Подзаконските акти предвидени со овој закон ќе се донесат во рок од четири месеци од денот на влегувањето во сила на овој закон.

**Основање на Комората на вештаци**

**Член 46**

~~(1) Основачкото собрание на Комората ќе се свика кога ќе се стекнат со лиценца за вештачење најмалку 20 вештаци од која било област на вештачење.~~

(2) Основачкото собрание на Комората го свикува министерот за правда најдоцна во рок од два месеци од денот на влегување во сила на овој закон за што се известуваат вештаците најрано 15 дена пред одржување на седницата на основачкото собрание.

(3) На основачкото собрание се усвојува Деловникот за работа на Собранието на Комората, Статутот и правилникот за дисциплинска одговорност и се избираат органите на управување.

**Член 47**

(1)Лиценците за вештачење издадени пред влегувањето во сила на овој закон во рок од една година од денот на влегување во сила на овој закон треба да се усогласат согласно одредбите на овој закон, во спротивно истите ќе бидат избришани од судскиот регистар.

(2)Постапките за вештачење започнати пред денот на влегување во сила на овој закон ~~воспоставувањето на Регистарот од членот 22 на овој закон~~ ќе се завршат според одредбите од Законот за вештаците (“Службен весник на Република Македонија” број 71/07 и 157/09)но најдоцна во рок од една година.

Член 48

ПРЕКРШОЧНИ ОДРЕДБИ

1. За прекршоците пропишани со овој закон, прекршочна постапка води и прекршочна санкција изрекува надлежен суд.
2. Одмерувањето на глобите за правните лица ќе се врши согласно Законот за прекршоците.
3. Со глоба од 2000 до 3000 евра денарска противвредност ќе се казни одговорното лице определено од Министерот за правда кое ќе дозволи да полага кандидат кој не ги исполнува пропишаните услови од овој закон.

**Член 49**

Овој закон влегува во сила осмиот ден од денот на објавувањето во „Службен весник на Република Северна Македонија".